Datasets:

ZurabDz
/

geo_small_corpus

Dataset card Data Studio Files Files and versions Community

Split (1)

train · 7.38M rows

text stringlengths 1 64.4k
ინფექციური საავადმყოფოს ლაბორატორიული მიმართულების ხელმძღვანელის, ლელა ქაჯაიას განცხადებით, ზეგ უკვე ლაბორატორია სრული დატვირთვით იმუშავებს.
„უკვე ზეგიდან ჩვენ სრული დატვირთვით ვიმუშავებთ, რადგან მივიღებთ ჩინეთიდან გამოგზავნილ რეაქტივებს, რაც საშუალებას მოგვცემს უფრო მეტ ადამიანს ჩავუტაროთ ტესტირება. ექიმების შემდეგ „პისიარ“ ტესტირება ჩაუტარდებათ სამხედრო მოსამსახურეებს, პოლიციელებსა და რეგიონში მომუშავე ჟურნალისტებს“,- ამბობს ლელა ქაჯაია.
გასაკვირია, დღეს რა ყველა ვირუსოლოგი და ეპიდემიოლოგი გახდა, – ამის შესახებ პარლამენტის პირველმა ვიცე-სპიკერმა, გია ვოლსკიმ საქართველოს პირველი არხის გადაცემაში „მოამბე“ განაცხადა.
„ექიმებს არ ვუტევთო და რას ჰქვია, არ უტევენ?! მკურნალობის პროტოკოლი ჩვენი ექიმების ჩამოყალიბებულია და მოდით, სტატისტიკით ვიმსჯელოთ. რა, შედეგით არ ითვლება ყველაფერი?! ჰოდა, თუ შედეგებით ვიმსჯელებთ, არც ისე ცუდი შედეგი გვაქვს, თუ არა საუკეთესო. ამ ტესტირებასთან დაკავშირებით კიდევ, სამხრეთ კორეა აწარმოებს ამ ტესტებს და მათ მოსახლეობის ძალიან მცირე ნაწილის ტესტირება გააკეთეს. მეორეც, ტესტირება იმას არ ნიშნავს, რომ ხელი ჩამოგართვა და დამტკიცებულია, რომ შენ არაფერი გაქვს. შეიძლება, აღმოგაჩნდეს. იქ ლაბორატორიული კვლევებია და მოკლედ, მთელი სქემა და სისტემაა. ამ თემებში ისე შემოდიან და გადიან, გეგონება, იმ საკითხების ექსპერტები იყვნენ. რასაც ჩვენი ჯანდაცვის სისტემა გვეუბნება, ის არის ნამდვილი და სწორი, დანარჩენი კი ყველაფერი პოლიტიკური სპეკულაციებია“, – განაცხადა ვოლსკიმ.
ამ განცხადებით გია ვოლსკიმ გადაცემის წამყვანის შეკითხვას უპასუხა, არის თუ არა ჩავარდნა ტესტირების იმ პროტოკოლში, რომელსაც საქართველომ მიმართა, რაზეც ოპონენტები მუდმივად აპელირებენ.
როგორც პარლამენტის პირველმა ვიცე-სპიკერმა აღნიშნა, „ნაციონალური მოძრაობის“ და რიგი პოლიტიკოსების ორიენტირი არის არჩევნები და მათი განცხადებები სწორედ აქედან გამომდინარეობს.
„ნაციონალური მოძრაობის“ თუ სააკაშვილის კლასტერში დაგროვდა საკმაოდ ბევრი ადამიანი, რომლებსაც რასაკვირველია, თავიანთი დრო აქვთ ეთერში და ისინი არჩევნებზე ორიენტირებით გამოდიან. ეს არის ძალიან მძიმე სურათი. აღარ მახსოვს ვინ, მაგრამ ვიღაცამ დაწერა, რომ მთელი მსოფლიო კორონავირუსს ებრძვის, ჩვენთან კი ექიმებს ებრძვიანო. ეს რეალობა ძალიან სამწუხაროა“, – განაცხადა ვოლსკიმ.
მისივე თქმით, სამწუხაროა, რომ ბევრმა ბოლომდე ვერ გაითავისა ის საშიშროება, რომლის წინაშეც დგას არა მხოლოდ საქართველო, არამედ მთელი მსოფლიო.
„შეიძლება, ზოგმა მეტად და ზოგმა ნაკლებად, მაგრამ როგორც ჩანს, ჩვენ მაინც ვერ გავითავისეთ ის, თუ რა საშიშროების წინაშე ვდგავართ. ჩვენ კი არა, მთელი მსოფლიო და ჩვენ ვართ ერთ-ერთი შემადგენელი ნაწილი, ერთ-ერთი ფრთა ამ ბრძოლის, რომელსაც მსოფლიო აწარმოებს. ამასთან დაკავშირებით პროპაგანდისტული განცხადებები უადგილო მგონია. რადგან, თუ ჩვენ ლეტალობის შედეგი ნაკლები გვაქვს და გარდაცვლილი ადამიანები სხვა მძიმე დაავადებებს ატარებდნენ, ეს იმას არ ნიშნავს, რომ გავრცელება ჩვენთვის პრობლემა არ არის. დიდმა გავრცელებამ შეიძლება, გამოიწვიოს ის, რომ შესაძლოა, ჯანდაცვის სისტემა იმდენად გადაიტვირთოს, ჩამოიშალოს“, – განაცხადა გია ვოლსკიმ.
ბოჭორიშვილის სახელობის კლინიკის ინფექციონისტის, ხატია ხატიაშვილის ინფორმაციით, კლინიკაში დღეს ჩატარებული კვლევებით, კორონავირუსის ახალი შემთხვევა არ დადასტურებულა.
ხატიაშვილის ინფორმაციით, ამ დროისთვის კლინიკაში კორონავირუსით ინფიცირებული 58 პაციენტი მკურნალობს, მათგან 11-ის მდგომარეობა საშუალოზე მძიმედ ფასდება.
„ამ დროისთვის ბოქსირებულ სექტორში სულ არის 69 პაციენტი, აქედან დადასტურებული შემთხვევა არის 58. 18 წლამდე ასაკის არის 10 პაციენტი. ერთი პაციენტი არის მოთავსებული რეანიმაციულ განყოფილებაში, რადიოლოგიური კვლევით არის გამოხატული ორმხრივი პნევმონიის სურათი, გამოხატული იყო სუნთქვის უკმარისობა. დამძიმებულია ამ პაციენტის მდგომარეობა დამძიმებულია, ხოლო 11 პაციენტის მდგომარეობა რჩება საყურადღებო, საშუალოზე მძიმე, სხვებთან შედარებით.
დღეს ჩატარებული კვლევებით, ახალი შემთხვევა არ დადასტურებულა, ასევე ველოდებით რამდენიმე პაციენტის პასუხებს. ხვალიდან ვგეგმავთ ორ პაციენტთან განმეორებით ცხვირ-ხახის ნაცხის აღებას, რომლებსაც პროტოკოლით უწევთ ამ კვლევის განმეორება. ამ დროისთვის გყვავს ოთხი ახალი პაციენტი, მათთან ხვალ დილისთვის მოხდება ნაცხის აღება და ამას დაემატება ორი განმეორებითი კვლევა“,- განაცხადა ინფექციონისტმა.
ხატია ხატიაშვილის ინფორმაციით, თეთრიწყაროს კლასტერიდან მათთან შესული დედა-შვილის მდგომარეობა სტაბილურია. ასევე, ექიმის თქმით, სტაბილურია სასულიერო პირის მდგომარეობა.
„სასულიერო პირის მდგომარეობა დინამიკაში გაუმჯობესებულია და განმეორებით კვლევაში ერთვება“,- განაცხადა ხატია ხატიაშვილმა.
საგანგებო მდგომარეობის მიუხედავად, რაჭა-ლეჩხუმისა და ქვემო სვანეთის რეგიონში რაჭული ლორისა და ღვინის წარმოება შეუფერხებლად მიმდინარეობს.
რაჭა-ლეჩხუმისა და ქვემო სვანეთის გუბერნიის ადმინისტრაციის ინფორმაციით, სახელმწიფო რწმუნებული არჩილ ჯაფარიძე ამბროლაურში რაჭული ლორის წარმოების პროცესს თამაზი ნატმელაძის საოჯახო საწარმოში გაეცნო და რეალიზაციის საკითხით დაინტერესდა.
როგორც გუბერნიის ადმინისტრაციაში აცხადებენ, მცირე საოჯახო ტიპის საწარმოში ყოველწლიურად ოთხ ტონამდე ლორი მზადდება ბუნებრივ პირობებში. როგორც მეწარმე აღნიშნავს, საგანგებო მდგომარეობის გამო რესტორნები აღარ ფუნქციონირებს, თუმცა, რეალიზაციას შეუფერხებლად ახერხებს, განსაკუთრებული მოთხოვნა სწორედ ჩამოსული სტუმრებისგან არის. ნატმელაძეს ოჯახის წევრების გარდა, სამი ადამიანი ჰყავს დასაქმებული.
რწმუნებული სოფელ ჭრებალოში საოჯახო მარან „ილიასეულსაც“ ეწვია და წარმოების სრულ ციკლს გაეცნო. ილია კენჭაძეს ვენახები 1400 კვადრატულ მეტრზე აქვს გაშენებული, ჯიშთა ძირითადი მიმართულება ალექსანრეულ-მუჯურეთულია, თუმცა სხვა ენდემური ჯიშებიც იზრდება.
„წელს, საგანგებო მდგომარეობას საგაზაფხულო სამუშაოების ჩატარებისთვის ხელი არც მათთვის შეუშლია, აგროვადების დაცვით განხორციელდა სამუშაოები, ვენახი გასხლულია, ბიოლოგიური სასუქი შეტანილია, ჩატარებულია გამოთიბვითი სამუშაოები, მალე დაიწყება შეწამვლა. მოსავლის მოწევის შემდგომ, ადგილზე ხდება ღვინის ჩამოსხმა.
როგორც მეღვინე აღნიშნავს, ოთხწლიანი ისტორიის მანძილზე ერთგული მომხმარებელი შეიძინეს, მოთხოვნა იმ მასშტაბის აღარ არის,თუმცა რეალიზაციის პრობლემის საკითხი, პანდემიის მიუხედავად არ დამდგარა და მარანთან ერთად მუზეუმის მოწყობასაც გეგმავენ“,- აღნიშნულია რაჭა-ლეჩხუმისა და ქვემო სვანეთის გუბერნიის ადმინისტრაციის ინფორმაციაში.
2020 წლის ევროვიზიის გაუქმების გამო, ევროპის მაუწყებელთა კავშირი (EBU) ევროვიზიის მაყურებელს 16 მაისს შესთავაზებს ახალ შოუს, სახელწოდებით Europe! Shine A Light.
შოუს 46 ტელეკომპანია გადასცემს პირდაპირ ეთერში, მათ შორის საქართველოს პირველი არხიც.
პირდაპირი ტრანსლაცია საქართველოს პირველ არხზე 16 მაისს, 23:00 საათიდან დაიწყება. შოუში მონაწილეობას მიიღებს 41 ქვეყნის მონაწილე, რომლებიც 2020 წლის ევროვიზიაზე უნდა გამოსულიყვნენ, მათ შორის თორნიკე ყიფიანიც. ახალ შოუში მონაწილეობას მიიღებენ ევროფესტივალის გასული წლების გამარჯვებულებიც.
როგორც შოუს ორგანიზატორები იუწყებიან, აღნიშნულ შოუს ნამდვილად შეუძლია, გააერთიანოს 2020 წლის ევროვიზიაზე მონაწილე 41-ვე ქვეყანა. ორგანიზატორების თქმით, ეს იქნება დაუვიწყარი ორსაათიანი შოუ, რომელიც პირდაპირ ეთერში გადაიცემა ნიდერლანდების სატელევიზიო სტუდიიდან და მას უმასპინძლებენ შანტალ იანზენი, ედსილია რომბლი და ჯენ სმიტი.
შოუს ორგანიზატორების განცხადებით, ამით სათანადო წესით პატივს მიაგებენ კორონავირუსით დაზარალებულ ადამიანებს და მათ, ვინც ამ კრიზისის გასამკლავებლად ბევრს მუშაობს. ასევე ეს იქნება ალტერნატიული გზა, 2020 წლის ევროვიზიაზე ყველა, 41-ვე ქვეყნის წარმომადგენლისთვის, რომლითაც მთელ მსოფლიოში დაამყარებენ კავშირს მილიონობით აუდიტორიასთან.
„მანჩესტერ სიტის“ ნახევარმცველი დავიდ სილვა „ლივერპულის“ სენეგალელ ფორვარდ სადიო მანეს ინგლისის ჩემპიონატის საუკეთესო ფეხბურთელად მიიჩნევს.
„მსოფლიოში საუკეთესო, რა თქმა უნდა, ლიონელ მესია“, – თქვა ესპანელმა „ინსტაგრამის“ პირდაპირ ეთერში. – „ინგლისში კი, ჩემი აზრით, „ლივერპულელი“ სადიო მანე დგას ყველაზე მაღლა“.
სადიო მანემ პრემიერლიგის 26 მატჩში 14 გოლი გაიტანა. სენეგალელს ზაფხულში მადრიდის „რეალში“ გადასვლას უწინასწარმეტყველებენ, რადგან ფეხბურთელს გარკვეული უთანხმოება აქვს მთავარ მწვრთნელთან იურგენ კლოპთან.
ავსტრიულმა გამოცემა „spox.com“-მა გრაცის „შტურმის“ ყველაზე ძვირადღირებული 15 ტრანსფერი დაასახელა და ორი საინტერესო ფაქტი გახდა ცნობილი – ოთარ კიტეიშვილის ტრანსფერში ავსტრიულმა კლუბმა „დინამო თბილისს“ საკმაოდ სოლიდური თანხა გადაუხადა და მეორე – ქართველი ნახევარმცველის გვარი ცნობილი კლუბის ტოპ-ტრანსფერების ათეულში მოხვდა.
„გთავაზობთ გრაცის „შტურმის“ 15 ყველაზე ძვირადღირებულ ტრანსფერს. კლუბმა თავის ისტორიაში სატრანსფერო ბაზარზე ბევრი გამორჩეული მოთამაშე მოძებნა, მაგრამ მათ შორის SPOX 15 ყველაზე ძვირადღირებული ტრანსფერი გამოარჩია“ – წერს გამოცემა.
ქართველ ფეხბურთელს spox.com ასე ახასიათებს:
„ოთარ კიტეიშვილის ტრანსფერი გუნდს 760,000 ევრო დაუჯდა. ეს გრაცის გუნდის ისტორიაში ერთ-ერთი საუკეთესო გარიგებაა. კიტეიშვილი თბილისის „დინამოდან“ 2018 წლის ზაფხულში ჩამოვიდა და შემტევ ნახევარმცველად თამაშობს. ალბათ ტექნიკურად „შტურმში“ საუკეთესოა. საინტერესოა, რამდენ ხანს შეძლებენ მის შენარჩუნებას?“.
ფეხბურთელთა პროფკავშირების საერთაშორისო ფედერაციის გენერალურმა მდივანმა იონას ბაერ-ჰოფმანმა შეაფასა ფეხბურთზე კორონავირუსის გავლენა.
„ჩვენ არ წარმოვადგენთ მხოლოდ იმ ფეხბურთელების ინტერესებს, რომლებსაც ჩემპიონთა ლიგის ან ინგლისის პრემიერლიგის მატჩებში ვხედავთ. ზოგიერთი კლუბი ცალმხრივად წავიდა საკმაოდ აგრესიულ ზომებზე. და არა მხოლოდ კლუბები, არამედ, ზოგიერთი ფედერაცია. ამგვარმა გადაწყვეტილებებმა მოთამაშეებზე იმოქმედეს არა როგორც ფეხბურთელებზე, არამედ, როგორც მამებზე, ქმრებზე... ბევრი საკმაოდ დაბალ ხელფასს იღებდა. დღეს ისინი კარიერის დასრულების ან სამუშაოს დაკარგვის რისკის ქვეშ არიან. ყველაფერი ისე აქვთ, როგორც ჩვეულებრივ ადამიანებს. ვცდილობთ მათ მაქსიმალურად დავეხმაროთ, მაგრამ აქ საერთო ძალისხმევაა საჭირო”, – განაცხადა ბაერ-ჰოფმანმა.
სამეგრელო-ზემო სვანეთის სახელმწიფო რწმუნებული ალექსანდრე მოწერელია საქართველოს პოლიტიკის ინსტიტუტის (GIP) პროექტ „მომავალ ლიდერთა სკოლის“ (ELS) მსმენელებს ონლაინ ჩართვის საშუალებით, რეგიონში კორონავირუსის გავრცელების საპრევენციო სამუშაოებზე ესაუბრა, ასევე ყურადღება გაამახვილა იმ გეგმებზე, რის განხორციელებასაც მთავრობა ანტიკრიზისული გეგმის ფარგლებში ახდენს. ინფორმაციას სამეგრელო-ზემო სვანეთის სახელმწიფო რწმუნებულის პრესსამსახური
მათივე ცნობით, სახელმწიფო რწმუნებულმა სოფლის მეურნეობის მიმართულებით არსებულ გამოწვევებზე და დარგის ხელშეწყობის გეგმაზე ისაუბრა.
„სოფლის მეურნეობის დაფინანსების მიკროსაგრანტო პროგრამა, რომელიც დაიწყო რამდენიმე წლის წინ, გაგრძელდება და ერთ ბენეფიციარზე გაცემული გრანტის ოდენობის ზღვარი აიწევს 30 ათას ლარამდე, ჯამში კი ეს თანხა გაიზრდება 40 მილიონ ლარამდე. გარდა ამისა, აგროკრედიტი ერთწლოვანი კულტურების დაფინანსების ნაწილში, ჯამში, 50 მილიონ ლარამდე იზრდება. დამატებით პროგრამებსა და შესაძლებლობებზე პრეზენტაციას სოფლის მეურნეობის სამინისტრო გააკეთებს და არ მინდა მოვლენებს გავუსწრო” – განაცხადა ალექსანდრე მოწერელიამ.
ონლაინ ჩართვის დროს, ალექსანდრე მოწერელიამ ტურიზმის სექტორში არსებულ გამოწვევებზე და სახელმწიფოს ხელშეწყობის გზებზეც ისაუბრა.
„პირველ ეტაპზე მთავრობამ ტურიზმთან დაკავშირებულ ბიზნესსუბიექტებს ოთხი თვის ქონებისა და საშემოსავლო გადასახადი პირველ ნოემბრამდე გადაუვადა, რითაც 4 500-მა სუბიექტმა ისარგებლა, რამაც მთლიანობაში 90 მილიონი ლარი შეადგინა. მცირე სასტუმროებს კი სახელმწიფომ ექვსი თვის საბანკო სესხის ხარჯის 80%-ს უფინანსებს.
საკარანტინო სივრცეები მოეწყო სასტუმროებში, რათა ჰქონდეთ მათ ხელშეწყობა. სულ მოეწყო 83 ასეთი სივრცე, მათ შორისაა ანაკლიაში არსებული სასტუმროები. ამ სასტუმროებში დასაქმებულია 2483 თანამშრომელი“,- განაცხადა მოწერელიამ.
სახელმწიფო რწმუნებულმა შეხვედრის მეორე ნაწილში „მომავალ ლიდერთა სკოლის“ მსმენელების კითხვებს უპასუხა.
მიუხედავად ეკონომიკური კრიზისისა, ჩვენ ძალაში ვტოვებთ დანაპირებს, რომ 30 ლარით გაიზრდება პირველი ივლისიდან პენსიები 70 წელს ზემოთ პენსიონერებისთვის და იქნება 250 ლარი, მიუხედავდ იმისა, რომ ყოველდღიურად იგრძნობა ბიუჯეტში დანაკლისები. ეს არის მნიშვნელოვანი და ჩვენ უკვე ჩადებული გვქონდა 2020 წლის სახელმწიფო ბიუჯეტში, როდესაც ჩვენ ის დავამტკიცეთ და ეს დანაპირები ძალაში რჩება,-ამის შესახებ საფინანსო-საბიუჯეტო კომიტეტის თავმჯდომარე, ირაკლი კოვზანაძემ განაცხადა.
ირაკლი კოვზანაძის თქმით, პენსიების ზრდასთან დაკავშირებით აუცილებელია აღინიშნოს, რომ წელს, პირველი იანვრიდან პენსიები გაიზარდა 20 ლარით ყველა კატეგორიის პენსიონერისთვის და შეადგენს უკვე 220 ლარს.
მისივე განცხადებით, პარლამენტში უახლოეს დღეებში დაიწყება კანონპროექტის განხილვა, რომელიც ყველა კატეგორიის პენსიონერისთვის მომავალი წლის პირველი იანვრიდან პენსიების ზრდას და ინდექსაციას ითვალისწინებს.
„პარლამენტში უახლოეს დღეებში დაიწყება კანონპროექტის განხილვა, რომელიც ითვალისწინებს პენსიების ზრდას მომავალი წლის პირველი იანვრიდან და ინდექსაციას. ყველა კატეგორიის პენსიონერისთვის პენსია გაიზრდება ინფლაციის მაჩვენებლით, ხოლო 70 წელს ზემოთ პენსიონერებისთვის ასევე დაემატება რეალური ეკონომიკური ზრდის 80 პროცენტი. ეს იმას ნიშნავს, რომ ფასების ზრდა გავლენას ვერ მოახდენს პენსიის რეალურ მოცულობაზე. ეს ძალიან მნიშვნელოვანია. აქაც არის ჩადებული გარკვეული მოცულობები, არანაკლებ 20 ლარისა და არანაკლებ 25 ლარისა ზრდის კუთხით.
ასევე, არ უნდა დაგვავიწყდეს, რომ ჩვენ ჩატარებული გვაქვს უმნიშვნელოვანესი, ფუნდამენტური რეფორმა საპენსიო ფონდის ჩამოყალიბებასთან დაკავშირებით. ეს არის მნიშვნელოვანი ფინანსური რეფორმა და ერთ-ერთი ქვაკუთხედი ჩვენი ქვეყნის მაკროეკონომიკური სტაბილურობის“,-განაცხადა ირაკლი კოვზანაძემ.
ინფორმაციას საქართველოს პარლამენტის პრესსამსახური ავრცელებს.
ქობულეთის მუნიციპალიტეტში თერმოსკინრინგი გრძელდება.
ქობულეთის მერიის ინფორმაციით, ქალაქ ქობულეთში ტემპერატურა 1425 ადამიანს შეუმოწმდა, სოფელ ცეცხლაურში კი 212 ადამიანს ჩაუტარდა თერმოსკრინინგი. დღეს თერმოსკრინინგი, საერთო ჯამში, 1637 ადამიანს ჩაუტარდა. მათგან საეჭვო სიმპტომი არც ერთს არ აღენიშნებოდა.
თერმოსკრინინგი უკვე დასრულდა ქობულეთის მუნიციპალიტეტში არსებულ საკარანტინო სოფლებში – მუხაესტატეში, წყავროკაში, ლეღვასა და გვარაში.
ქობულეთის მუნიციპალიტეტში ამ დროისთვის სულ 24 680 მოქალაქეა შემოწმებული.
დიდ ბრიტანეთში კორონავირუსით ბოლო ერთი დღის განმავლობაში 756 ადამიანი გარდაიცვალა. ამის შესახებ საგარეო საქმეთა მდივანმა, დომინიკ რააბმა ყოველდღიურ ბრიფინგზე განაცხადა.
გაერთიანებულ სამეფოში „კოვიდ-19“-ით გარდაცვლილთა საერთო რაოდენობა, ბოლო მონაცემებით, 26 097 -ს შეადგენს.
როგორც „ბიბისი“ აღნიშნავს, პირველად ეს მონაცემები საავადმყოფოებთან ერთად, მოიცავს ხანდაზმულთა თავშესაფრებში გარდაცვლილთა რაოდენობასაც.
დომინიკ რააბის განცხადებით, დიდ ბრიტანეთში კარანტინი იქამდე არ შემსუბუქდება, ვიდრე მთავრობა არ დარწმუნდება, რომ ამას ეპიდემიის განმეორებითი პიკი არ მოჰყვება.
იტალიაში ბოლო 24 საათში კორონავირუსით 323 ადამიანი გარდაიცვალა. ინფორმაციას „როიტერი“ ავრცელებს.
სულ ქვეყანაში კორონავირუსის მსხვერპლთა რაოდენობა 27 682-მდე გაიზარდა. შესაბამის მონაცემებს იტალიის სამოქალაქო დაცვის სააგენტო ავრცელებს.
იტალიაში დადასტურებულია „კოვიდ-19“-ის 203 591 შემთხვევა, აქედან ბოლო ერთი დღის განმავლობაში გამოვლენილია ინფიცირების 2 086 შემთხვევა.
ბოლო ერთ დღეში გამოჯანმრთელებულთა რაოდენობა 2 311-ით გაიზარდა. ამგვარად, კორონავირუსისგან განკურნებულთა საერთო რიცხვმა იტალიაში 71 252 შეადგინა.
იტალიის ექიმთა ასოციაციის ინფორმაციით, ქვეყანაში კორონავირუსით გარდაცვლილთა შორის 153 ექიმია.
საზღვარგარეთ საქართველოს დიპლომატიური წარმომადგენლობები საკოორდინაციო საბჭოს მითითებითა და საგარეო საქმეთა სამინისტროსთან კოორდინაციით განაგრძობენ ადგილსამყოფელ ქვეყნებში საქართველოს მოქალაქეების დახმარებას და პირველადი საჭიროების ნივთებითა და თავშესაფრით უზრუნველყოფას, – ამის შესახებ საქართველოს საგარეო საქმეთა სამინისტროს მიერ გავრცელებულ ინფორმაციაშია ნათქვამი.
მათივე ცნობით, საქართველოს საგარეო უწყებისა და კომპანია „SPAR საქართველოს“ ერთობლივი აქციის ფარგლებში, უკრაინაში საქართველოს საელჩოს საკონსულო სამსახურის მიერ, ქალაქ კიევში, კიევის ოლქში და დასავლეთ უკრაინაში დროებით მცხოვრებ საქართველოს 23 მოქალაქეს, მათ შორის, სტუდენტებს, ოჯახებს მცირეწლოვანი შვილებით, შექმნილი მდგომარეობის გამო უსახსროდ დარჩენილ პირებს, რომლებიც არიან განსაკუთრებული საჭიროების მქონე საქართველოს მოქალაქეები, გადაეცათ საერთაშორისო სასურსათო მაღაზიათა ქსელ SPAR-ის სურსათის ვაუჩერები. ასევე, უკრაინის ქალაქ დონცკში საქართველოს კონსულმა ირაკლი ადვაძემ, ქალაქ ხარკოვში მყოფ საქართველოს 29 მოქალაქეს გადასცა ვაუჩერები.
საგარეო უწყების ცნობით, 23 აპრილს, გაერთიანებულ სამეფოში საქართველოს კონსულმა მარიამ წერეთელმა სასურსათო ვაუჩერები გადასცა დიდ ბრიტანეთში მცხოვრებ რვა თანამემამულეს. გარდა ამისა, ქალაქ ათენში საქართველოს საკონსულო სამსახურის მხრიდან აღნიშნული ვაუჩერები გადაეცა ქართული დიასპორის საზოგადოებრივი ცენტრის ხელმძღვანელს ათენში მყოფი საქართველოს მოქალაქეებისთვის.
„აღსანიშნავია, რომ წინასააღდგომოდ, საბერძნეთში საქართველოს საელჩომ ქართული დიასპორის საზოგადოებრივ ცენტრთან თანამშრომლობით, 17 და 18 აპრილს სასურსათო ქსელ SPAR-ის ვაუჩერების საშუალებით 247 ბენეფიციარი უზრუნველყო საკვები პროდუქტებით.
აღნიშნული აქცია საქართველოს საგარეო საქმეთა სამინისტროსა და „SPAR საქართველოს“ თანამშრომლობის ფარგლებში განხორციელდა, რომელიც ითვალისწინებს ევროპის 20-მდე ქვეყანაში განსაკუთრებული საჭიროების მქონე მოქალაქეებისთვის SPAR-ის ქსელის სასურსათო ვაუჩერებით სარგებლობას.
„SPAR საქართველოს“ საერთაშორისო პარტნიორების საშუალებით, 2000-მდე სასურსათო ვაუჩერი გადაეცემა განსაკუთრებული საჭიროების მქონე საქართველოს მოქალაქეებს საფრანგეთში, ბელგიაში, ნიდერლანდებში, ბელარუსში, პორტუგალიაში, უნგრეთში, ნორვეგიაში, მალტაში, გერმანიაში, დანიაში, პოლონეთში, ავსტრიაში, უკრაინაში, სლოვენიაში, შვეიცარიაში, გაერთიანებულ სამეფოში და ა.შ. ისინი აღნიშნული სასურსათო ვაუჩერებით ჩამოთვლილ ქვეყნებში მდებარე SPAR INTERNATIONAL-ის მაღაზიათა ქსელში ისარგებლებენ.
აღსანიშნავია, რომ მსოფლიოში არსებული საგანგებო მდგომარეობის მიუხედავად, SPAR INTERNATIONAL-ის დახმარებით, მოკლე დროში მოხერხდა საქართველოს მოქალაქეებისთვის განკუთვნილი აღნიშნული ერთჯერადი აქციის ორგანიზება. SPAR INTERNATIONAL-ის ბრენდი, საქართველოს გარდა, მსოფლიოს 49 ქვეყანაში 13 000-ზე მეტი მაღაზიით არის წარმოდგენილი“, – ნათქვამია საქართველოს საგარეო საქმეთა სამინისტროს მიერ გავრცელებულ ინფორმაციაში.
უწყებაში აცხადებენ, რომ საქართველოს პრემიერ-მინისტრის ხელმძღვანელობით არსებული საკოორდინაციო საბჭოს მითითებით, საზღვარგარეთ საქართველოს დიპლომატიური მისიები მსოფლიო მასშტაბით „კოვიდ-19“-ის გავრცელების ფონზე, ადგილზე მყოფი საქართველოს მოქალაქეების დასახმარებლად მუშაობის საგანგებო, 24-საათიან რეჟიმზე არიან გადასულები. მათივე ცნობით, ამ დრომდე საცხოვრებლით, საკვებითა და პირველადი საჭიროების ნივთებით საქართველოს ათასობით მოქალაქეს გაეწია დახმარება.
„ნავთობისა და გაზის სახელმწიფო სააგენტომ“ კომპანია „ფრონტერასთან“ ხელშეკრულების შეწყვეტის შესახებ შეტყობინება გაგზავნა.
ინფორმაციას ამის შესახებ „საქართველოს ნავთბის და გაზის კორპორაცია“ ავრცელებს.
კორპორაცია განმარტავს, რომ 2020 წლის 17 აპრილს გამოტანილ იქნა საბოლოო საარბიტრაჟო გადაწყვეტილება ერთი მხრივ, სსიპ „ნავთობისა და გაზის სახელმწიფო სააგენტოს“ და სს „საქართველოს ნავთობისა და გაზის კორპორაციას“ და მეორე მხრივ, „ფრონტერა რისორსიზ ჯორჯია კორპორეიშენის“ და ფრონტერა აშშ-ის შორის მიმდინარე საარბიტრაჟო დავასთან დაკავშირებით, რომლის დაწყების საფუძველს წარმოადგენდა „ფრონტერა რისორსიზ ჯორჯია კორპორეიშენის“ მიერ 1997 წლის 25 ივნისის პროდუქციის წილობრივი განაწილებისა და გადამამუშავებელი ქარხნის შესწავლის შესახებ კონტრაქტით დაკისრებული ვალდებულებების შეუსრულებლობა.
„გადაწყვეტილება დავის აღძვრის შესახებ მიღებულ იქნა მას შემდეგ, რაც მისი მოგვარების მიზნით სააგენტოს და კორპორაციის მიერ განხორციელებულმა არაერთმა მცდელობამ შედეგი ვერ გამოიღო. „ფრონტერა რისორსიზ ჯორჯია კორპორეიშენ”-მა არაერთგზის უარყო წინადადება, დაესრულებინა დავა მედიაციის გზით მორიგების შედეგად.
საარბიტრაჟო ტრიბუნალმა გაიზიარა სააგენტოსა და კორპორაციის ხედვა კონტრაქტის ნორმათა ინტერპრეტაციასთან დაკავშირებით და სხვა საკითხებთან ერთად დაადგინა, რომ ძებნა-ძიების ფართობის (მთელი სალიცენზიო ტერიტორიის 99%) სახელმწიფოსთვის დაბრუნებაზე უარის თქმით „ფრონტერა რისორსიზ ჯორჯია კორპორეიშენ”-მა არსებითად დაარღვია კონტრაქტი, რაც სახელმწიფოს კონტრაქტის შეწყვეტის უფლებას ანიჭებს. გადაწყვეტილების მიხედვით, მოპასუხეებს დაევალათ აანაზღაურონ სს „საქართველოს ნავთობისა და გაზის კორპორაციის“ მიერ გადახდილი ბუნებრივი რესურსებით სარგებლობის მოსაკრებლის თანხა და ასევე, მოსარჩელეების მიერ საარბიტრაჟო წარმოებასთან დაკავშირებით გაწეული ხარჯები. საარბიტრაჟო ტრიბუნალმა ასევე დააკმაყოფილა შეუამდგომლობა „ფრონტერა რისორსიზ ჯორჯია კორპორეიშენისა” და ფრონტერა აშშ-ის შეგებებული სასარჩელო მოთხოვნების გამოთხოვის თაობაზე და შეწყვიტა წარმოება ამ მოთხოვნებთან დაკავშირებით“, – ნათქვამია კოროპოარციის მიერ გავრცელებულ ინფორმაციაში და ასევე აღნიშნულია, რომ საარბიტრაჟო ტრიბუნალის გადაწყვეტილება საბოლოოა.
უწყება აღნიშნავს, რომ საარბიტრაჟო გადაწყვეტილების შინაარსისა და სხვა გარემოებების გათვალისწინებით, 2020 წლის 27 აპრილს სააგენტომ „ფრონტერა რისორსიზ ჯორჯია კორპორეიშენს” გადასცა შეტყობინება კონტრაქტის შეწყვეტის თაობაზე. კონტრაქტი ავტომატურად შეწყვეტილად მიიჩნევა მასში განსაზღვრული ვადის ამოწურვისას – მიმდინარე წლის 27 ივლისს.
„სსიპ „ნავთობისა და გაზის სახელმწიფო სააგენტო“ და სს „საქართველოს ნავთობისა და გაზის კორპორაცია“ სრულად და ერთმნიშვნელოვნად უარყოფენ ზოგიერთი საინფორმაციო საშუალების მიერ, მიმდინარე წლის 29 აპრილს, „ფრონტერა რისორსიზ ჯორჯია კორპორეიშენის” და ფრონტერა აშშ-ის სახელით გავრცელებულ გაცხადებაში გამოთქმულ ცრუ და არაკორექტულ შეფასებებს. ქართული მხარე კომპანიას მოუწოდებს, უმოკლეს ვადაში ნებაყოფლობით შეასრულონ საარბიტრაჟო ტრიბუნალის გადაწყვეტილება, ქართული მხარისთვის მიკუთვნებული თანხების (დაახლოებით 6 მლნ. აშშ დოლარი) გადახდის ჩათვლით.
ამავე დროს, აღვნიშნავთ, რომ არბიტრაჟის წესების მიხედვით, საბოლოო გადაწყვეტილების გასაჯაროება შესაძლებელია მხარეების თანხმობით. სააგენტო და კორპორაცია თანახმაა გასაჯაროვდეს გადაწყვეტილება. კორპორაციამ თანხმობისთვის მიმართა „ფრონტერა რისორსიზ ჯორჯია კორპორეიშენს”, თუმცა მათი მხრიდან ჯერ პასუხი არ მიუღია“, – აცხადებს „საქართველოს ნავთობისა და გაზის კორპორაცია“.
ბუნდესლიგის ხელმძღვანელობა განიხილავს სეზონის განახლების ვადის გადატანას კორონავირუსის ახალი შემთხვევების გამო.
როგორც გამოცემა „კიკერი“ წერს, ქვეყანაში გაიზარდა დაავადებულთა რიცხვი. ამასთან დაკავშირებით, გერმანიის კანცლერმა ანგელა მერკელმა შეიძლება ისევ გაამკაცროს ქვეყანაში საკარანტინო ზომები. იტყობინებიან, რომ ხუთშაბათს გაიმართება მთავრობის სხდომა, რომლის შემდეგაც მიიღებენ გადაწყვეტილებას კარანტინის ახალ ვადებზე.
გერმანიის საფეხბურთო ლიგა ჩემპიონატის განახლებას 9 მაისს გეგმავს. მატჩები უნდა გაიმართოს მაყურებლების გარეშე, ფეხბურთელები კი თამაშებისას ნიღბებით იქნებიან.
„ნიუკასლის“ ახალი მფლობელები საუდის არაბეთიდან აპირებენ მთავარ მწვრთნელად „ტოტენჰემის“ ყოფილი დამრიგებლის მაურისიო პოჩეტინოს მიწვევას.
„სკაი სპორტსის“ ბოლო ინფორმაციით, საუდის არაბეთის პრინცი მუჰამედ იბნ სალმანი მზად არის, პოჩეტინოს წელიწადში 21 მილიონი ევრო გადაუხადოს. თუ „ნიუკასლი“ ვერ შეძლებს არგენტინელის მიწვევას, მაშინ წინადადებით მიმართავენ რაფა ბენიტესს.
პოჩეტინო „ტოტენჰემიდან“ 2019-20 წლების სეზონის მსვლელობისას გაანთავისუფლეს და მის ადგილას ჟოზე მოურინიო მივიდა.
ბენიტესი „ნიუკასლში“ 2016-19 წლებში მუშაობდა. ესპანელი გუნდი ჩემპიონშიფიდან პრემიერლიგაში გადაიყვანა.
საბიბლიოთეკო გაერთიანებების საერთაშორისო ფედერაცია (IFLA), რომელიც ამ დარგში მსოფლიოს ყველაზე ავტორიტეტული ორგანიზაციაა, საქართველოს პარლამენტის ეროვნული ბიბლიოთეკის საერთაშორისო ორგანიზაციებთან ურთიერთობას სხვა ქვეყნების ბიბლიოთეკებისთვის სამაგალითოსა და წარმატებულს უწოდებს, – ინფორმაციას საქართველოს პარლამენტის ეროვნული ბიბლიოთეკა ავრცელებს.
მათივე ცნობით, ორგანიზაციის ანგარიშის ამ ნაწილში საქართველო პირველად მოხვდა.
„IFLA-ს ახალ მოხსენებაში, რომელიც საქართველოს, ჩილეს, ხორვატიისა და მადაგასკარის გამოცდილებას გვიზიარებს, საქართველოს პარლამენტის ეროვნული ბიბლიოთეკის საქმიანობას განსაკუთრებული ყურადღება ეთმობა.
მოხსენებაში წერია: საქართველოს პარლამენტის ეროვნული ბიბლიოთეკა გამოირჩევა სხვადასხვა ქვეყანასთან თანამშრომლობის პოზიტიური გამოცდილებით. ბიბლიოთეკაში, ამერიკელ პარტნიორთა მხარდაჭერით, შესაძლებელი გახდა ამერიკული სამკითხველო დარბაზის განახლება და ინგლისური ენის სწავლებისა და სხვა სიახლეების დანერგვა. მნიშვნელოვანია, რომ არა მხოლოდ ამერიკის საელჩო, არამედ გერმანიისა და საფრანგეთის საელჩოებიც აქტიურად თანამშრომლობენ საქართველოს პარლამენტის ეროვნულ ბიბლოთეკასთან, რომლის სექციები მკითხველებს ამ ქვეყნების რესურსებით ემსახურება. დახმარებისთვის მზადყოფნა გამოთქვა დიდი ბრიტანეთის საელჩომაც, რომელიც ამერიკის საელჩოსთან ერთად, ეროვნულ ბიბლიოთეკას ადგილობრივი და რეგიონული ბიბლიოთეკების განახლებაში ეხმარება. კიდევ ერთხელ მოვიყვანთ საქართველოს პარლამენტის ეროვნული ბიბლიოთეკის დადებით მაგალითს, რომელმაც იტალიის საელჩოსთან ერთად, ახალი კოლექციები მოიზიდა უცხოეთის იმ ორგანიზაციებიდან, რომლებიც რემონტის გამო მკითხველებს ვერ იღებდნენ.
ასეთმა თანამშრომლობამ ბიბლიოთეკების უცხოეთში საქმიანობის გაფართოების საშუალებაც მოგვცა.
საქართველოს პარლამენტის ეროვნულმა ბიბლიოთეკამ 50-ზე მეტი ქართული წიგნის კუთხე გახსნა მსოფლიოში, რითაც ქართველი და ქართული წარმომავლობის მწერლები წარმოადგინა, ასევე ურთიერთობები გააძლიერა. ამ ბიბლიოთეკას რესურსებითა და წიგნებით, გამოფენებითა და პროგრამებით იაპონია, თურქეთი და ჩინეთიც ამდიდრებს. საბიბლიოთეკო გაერთიანებების საერთაშორისო ფედერაცია დიდ მადლობას მოახსენებს საქართველოს პარლამენტის ეროვნული ბიბლიოთეკის წარმომადგენელს მაია სიმონიშვილს დეტალურად მიწოდებული ინფორმაციისა და თანამშრომლობისთვის“, – ნათქვამია საქართველოს პარლამენტის ეროვნული ბიბლიოთეკის მიერ გავრცელებულ ინფორმაციაში.
იტალიის სპორტის მინისტრმა ვინჩენცო სპადაფორამ ილაპარაკა შეხვედრაზე, რომელიც სულ მალე უნდა გაიმართოს სერია A-ს კლუბების წარმომადგენლებს შორის.
„გადაწყვეტილება, რომელსაც სხვა ქვეყნები იღებენ, მაგალითად, საფრანგეთი, შეიძლება იტალიას იგივე ნაბიჯის გადადგმისკენ უბიძგოს. ამგვარი გადაწყვეტილება, შესაძლოა, ძირითადი გახდეს მთელი ევროპისთვის. სერია A-ს წარმომადგენლების მომდევნო შეხვედრამ, შესაძლოა, ბევრი სიურპრიზი შემოგვთავაზოს. კლუბების უმრავლესობამ შეიძლება ამ სეზონის დასრულება გვთხოვოს, რათა უკეთ მოემზადონ შემდეგისთვის“, – თქვა სპადაფორამ ტელეეთერში.
სამშაბათს, საფრანგეთის ფეხბურთის ფედერაციამ გამოაცხადა, რომ ქვეყნის ეროვნული ჩემპიონატი ვადაზე ადრე დასრულებულია. ასევე ნაადრევად დასრულდა ჩემპიონატები ბელგიასა და ნიდერლანდებში.
ცაგერის მუნიციპალიტეტში მოსახლეობის მასობრივი თერმოსკრინინგი დასრულდა.
მედიკოსებმა თერმოსკრინინგით დაახლოებით 12 ათასი მოქალაქე შეამოწმეს. მუნიციპალიტეტის მერის, ავთანდილ უგრეხელიძის ინფორმაციით, მაღალი ტემპერატურის ფაქტი არ დაფიქსირებულა.
თერმოსკრინინგი ცაგერის მუნიციპალიტეტში შვიდი დღის განმავლობაში ჩატარდა. ცაგერის მუნიციპალიტეტში „კოვიდ-19“-ის ფაქტი დაფიქსირებული არ არის.
არც საქართველოსა და ქართველ ხალხს, არც უკრაინასა და უკრაინელ ხალხს არ უნდათ სააკაშვილის მსგავსი დესპოტი, – ამის შესახებ თბილისის მერმა, კახა კალაძემ უკრაინული ტელეარხის, „112“-ის ეთერში განაცხადა.
კახა კალაძის თქმით, საქართველოსა და უკრაინის ურთიერთობა და მეგობრობა გაცილებით მნიშვნელოვანია, ვიდრე გასამართლებული პირის დანიშვნა პოლიტიკურ პოსტზე.
„რამდენიმე წლის განმავლობაში ვცხოვრობდი უკრაინაში, დიდი სიყვარული მაკავშირებს უკრაინასთან, უკრაინელ ხალხთან, ჩემთვის ძვირფასია უკრაინელი ხალხი, ძალიან ვაფასებ და მიყვარს. სწორედ ამიტომ, მათ ვუსურვებ წარმატებებს, აყვავებას და ეს გამახარებს ისე, როგორც ჩემი ქვეყნის, საქართველოს წარმატებები.
დარწმუნებული ვარ, რომ უკრაინა, როგორც ჩვენი მეგობარი ქვეყანა, რომელიც არის ჩვენი სტრატეგიული პარტნიორი, არ დააყენებს კითხვის ნიშნის ქვეშ არსებულ მეგობრულ ურთიერთობებს და არ დანიშნავს ვიცე-პრემიერად სისხლის სამართლის წესით გასამართლებულ პირს.

Subsets and Splits